สกู๊ป : ร่างงบฯ 61 มิติใหม่การใช้จ่ายเงินแผ่นดิน
ร่างพระราชบัญญัติงบประมาณร่ายจ่ายประจำปีงบประมาณ 2561 ถือเป็นงบประมาณที่มีความแตกต่างจากการจัดทำงบประมาณที่ผ่านมา เพราะได้นำบทเรียนในอดีตมาปรับปรุง และลดงบประมาณในส่วนที่ไม่จำเป็น พร้อมจัดทำเกิดความสอดคล้องการแผนยุทธศาสตร์ชาติ 



แม้ร่างพระราชบัญญัติงบประมาณรายจ่ายประจำปีงบประมาณ 2561 จำนวน 2 ล้าน 9 แสนล้านบาท จะอยู่ในระหว่างการพิจารณาของคณะกรรมาธิการวิสามัญ เพื่อปรับแก้ไขงบประมาณแต่ละส่วนให้มีความเหมาะสมกับสถานการณ์ และการพัฒนาประเทศที่อยู่ในช่วงของการวางรากฐาน และเดินตามยุทธศาสตร์ชาติที่ว่างไว้ แต่การจัดทำงบประมาณของประเทศครั้งนี้ รัฐบาลพลเอก ประยุทธ์ จันทร์โอชา ได้จัดทำงบประมาณที่คำนึงแนวทางการพัฒนาประเทศตามแผนยุทธศาสตร์ชาติ และความมั่นคงด้านการคลัง ซึ่งมีความแตกต่างกับการจัดทำงบประมาณครั้งที่ผ่านมา

          
มิติแรก คือ การจัดสรรงบประมาณมีความชัดเจนและดูแลให้เหมาะสมกับความต้องการของประเทศ โดยส่วนแรก คือ งบประมาณที่สนับสนุนงานฟังก์ชั่น หรืองานประจำ ที่ครั้งนี้ มีการปรับ “ลดลง” กว่า 240,000 ล้านบาท จากนโยบายของรัฐบาล ที่ลด ชะลอ หรือยกเลิก โครงการที่ซ้ำซ้อนระหว่างหน่วยงาน ล้าสมัย และยังไม่ตอบโจทย์ความต้องการของประเทศ โดยจะนำงบประมาณส่วนที่ลดลง  ไปเพิ่มในส่วนที่สอง คือ งานบูรณาการประมาณ 130,000 ล้านบาท และ งานยุทธศาสตร์ อีกประมาณ 110,000 ล้านบาท เพื่อสนับสนุนนโยบาย และการปฏิรูปประเทศ ให้เกิดผลอย่างชัดเจน เป็นรูปธรรม



มิติที่สอง คือการจัดสรรงบประมาณให้สามารถสนับสนุนการทำงานแบบบูรณาการระหว่างหน่วยงานต่างๆ เพื่อให้สามารถใช้ประโยชน์จากการใช้จ่ายงบประมาณร่วมกันให้ได้ สะดวกยิ่งขึ้น เพิ่มการประสานงาน และลดความซ้ำซ้อนของการทำงานนะครับ ทั้งแผนคน แผนเงิน แผนงบประมาณ จะต้องไม่ซ้ำซ้อนกัน นะครับ แล้วก็แบ่งความรับผิดชอบ สามารถตรวจสอบได้ง่ายขึ้น


 
          

มิติที่สาม คือการสร้างความคุ้มค่าให้กับการใช้งบประมาณ โดยมีกลไกในการจัดทำโครงการต่างๆ เพื่อป้องกันการทุจริต ผ่าน พระราชบัญญัติจัดซื้อจัดจ้าง จัดให้มีคณะกรรมการคุณธรรม, ศาลอาญาคดีทุจริตและประพฤติมิชอบ และ กระบวน การคัดกรองตรวจสอบอื่นๆ ที่รัดกุมยิ่งขึ้น และ มิติที่สี่ ก็คือ การปฏิรูปการจัดสรรงบประมาณนี้เป็นก้าวสำคัญ ที่จะขับเคลื่อนแผนการปฏิรูปประเทศให้เกิดขึ้น และดำเนินไปได้ต่อเนื่อง

              

โดยสิ่งที่รัฐบาลได้คำนึงถึงกับการจัดทำงบประมาณ ทำให้การใช้จ่ายงบประมาณในอนาคตเกิดประสิทธิภาพ ตอบโจทย์ความต้องการ ในการปฏิรูปประเทศ ระบบราชการ การบริหารราชการและเกิดประโยชน์กับประชาชนมากที่สุด กับงบประมาณที่มีอยู่อย่างจำกัด